b'\n_START_ARTICLE_\nDurbes draudzes novads\n_START_PARAGRAPH_\nDurbes draudzes novads (v\xc4\x81cu: Kirchspiel Durben) bija administrat\xc4\xabva vien\xc4\xabba Kurzemes hercogist\xc4\x93, p\xc4\x93c 1818. gada Kurzemes guber\xc5\x86as Aizputes virspilskunga iecirkn\xc4\xab, v\xc4\x93l\xc4\x81k Grobi\xc5\x86as apri\xc5\x86\xc4\xb7\xc4\xab.\n_START_SECTION_\nV\xc4\x93sture\n_START_PARAGRAPH_\nP\xc4\x93c Livonijas konfeder\xc4\x81cijas sabrukuma Grobi\xc5\x86as fogteja ilgu laiku atrad\xc4\x81s Pr\xc5\xabsijas hercogistes p\xc4\x81rvald\xc4\xabjum\xc4\x81 (1530-1650). 1650. gad\xc4\x81 to ieguva hercogs J\xc4\x93kabs, bet Otr\xc4\x81 Zieme\xc4\xbcu kara laik\xc4\x81 to 1659.-1660. gad\xc4\x81 okup\xc4\x93ja Zviedrija. Durbes draudzes novada galven\xc4\x81 bazn\xc4\xabca bija Durbes luter\xc4\x81\xc5\x86u bazn\xc4\xabca._NEWLINE_P\xc4\x93c 1819. gada administrat\xc4\xabv\xc4\x81s reformas biju\xc5\xa1\xc4\x81s Kurzemes un Zemgales hercogistes Grobi\xc5\x86as pilskunga tiesu apvienoja ar Piltenes apgabala dienvidu da\xc4\xbcu un izveidoja Aizputes virspilskunga tiesu. 1864. gad\xc4\x81 Aizputes virspilskunga tiesu likvid\xc4\x93ja, sadalot to Aizputes un Grobi\xc5\x86as apri\xc5\x86\xc4\xb7os._NEWLINE_M\xc5\xabsdien\xc4\x81s Durbes draudzes novada teritorija pamat\xc4\x81 iek\xc4\xbcauta Durbes un Priekules novada teritorij\xc4\x81.'